**ZÁPISNICA Z TRETIEHO KOLA PRÍPRAVNÝCH TRHOVÝCH KONZULTÁCIÍ**

**podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)**

1. **ZÁKLADNÉ INFORMÁCIE**

|  |  |
| --- | --- |
| *Verejný obstarávateľ:*  | **Odvoz a likvidácia odpadu a.s. v skratke: OLO a.s.****Ivanská cesta 22, 821 04 Bratislava** |
| *Predmet zákazky:*  | **Digitalizácia vozového parku, systém plánovania zvozu a elektronickej evidencie a potvrdzovania výsypov** |
| *Postup:*  | Prípravné trhové konzultácie (ďalej len „PTK“) podľa § 25 zákona č. 343/2015 Z. z. o verejnom obstarávaní (ďalej len „VO“) a o zmene a doplnení niektorých zákonov v znení neskorších predpisov (ďalej len „zákon o VO“) |
| *Elektronický nástroj:* | systém JOSEPHINEWebová adresa, na ktorej sú dostupné všetky informácie k predmetným PTK<https://josephine.proebiz.com/sk/tender/29581/summary>  |

1. **Generálna informácia**

Verejný obstarávateľ vyhotovuje tento zápis z predmetných PTK za účelom jeho sprístupnenia všetkým potenciálnym záujemcom v rámci podkladov k zákazke, ktorej vyhlásenie bude nadväzovať na realizáciu predmetných PTK, a to vo forme prílohy súťažných podkladov.

Verejný obstarávateľ v záujme umožnenia účasti na PTK čo najširšiemu okruhu subjektov poskytol v rámci zahájenia PTK opis predmetu zákazky aj v anglickom jazyku. Všetky ďalšie dokumenty, výzvy na účasť v jednotlivých kolách PTK ako aj jednotlivé vysvetlenia poskytnuté verejným obstarávateľom boli poskytované záujemcom v slovenskom a v anglickom jazyku.

Verejný obstarávateľ v tomto zápise nebude uverejňovať informácie, ktoré by identifikovali jednotlivých účastníkov PTK (záujemcov, ktorý sa na PTK podieľali) a to v nadväznosti na znenie § 55 ods. 3 zákona o VO. Verejný obstarávateľ má za to, že zverejnenie identifikácie zúčastnených záujemcov k poškodeniu ich oprávnených záujmov a zároveň by mohlo viesť k narušeniu spravodlivej hospodárskej súťaže v rámci pripravovaného VO.

V rámci PTK žiadny zo zúčastnených subjektov neoznačil žiadne z poskytnutých informácií za dôverné v zmysle § 22 zákona o VO.

Všetky dokumenty, ktoré verejný obstarávateľ zverejnil v rámci týchto PTK sú k dispozícii záujemcom na tejto adrese:

<https://josephine.proebiz.com/sk/tender/29581/summary>

1. **Všeobecné informácie o PTK**

Verejný obstarávateľ vyhlásil predmetné PTK uverejnením predbežného oznámenia vo vestníku verejného obstarávania. Predmetné predbežné oznámenie je k dispozícii na nižšie uvedenej webovej adrese:

<https://www.uvo.gov.sk/vestnik-a-registre/vestnik/oznamenie/detail/573519?cHash=9f240bef7b61119ed05470eb318a4541>

Popis priebehu 1. a 2. kola PTK je uvedený v zápisnici z priebehu týchto kôl.

Verejný obstarávateľ považuje zverejnením tohto zápisu proces PTK za ukončený.

1. **Vyhodnotenie tretieho kola PTK:**

Verejný obstarávateľ vyzval na účasť v treťom kole PTK všetkých desať subjektov, ktoré sa v zmysle vyššie uvedeného zapojili do PTK. Verejný obstarávateľ zaslal všetkým 10 záujemcom výzvu na účasť v treťom kole PTK.

V rámci tretieho kola PTK verejný obstarávateľ zverejnil všetkým záujemcom nasledujúce dokumenty:

-opis predmetu zákazky

-zmluvu o poskytovaní služieb

-oceňovaciu tabuľku

-zoznam vozového parku

- harmonogram

Dokumenty boli zverejnené na tejto webovej adrese:

<https://josephine.proebiz.com/sk/tender/29581/document/list>

Verejný obstarávatel zároveň všetkým záujemcom sprístupnil dotazník prostredníctvom nástroja Google forms, uvedený na tejto adrese:

<https://forms.gle/U9KMYGuXrvvySSed6>

Verejný obstarávateľ vo výzve okrem iného uviedol:

- Záujemca odpovie na nami položené otázky vo formulári uvedenom v predchádzajúcom bode

- V prípade ak bude záujemca predkladať našej spoločnosti návrhy na úpravu, resp. pripomienky k dokumentom v texte dokumentov, zašle nám tieto dokumenty výlučne prostredníctvom funkcionality systému JOSEPHINE určenej na komunikáciu k týmto prípravným trhovým konzultáciám.

Verejný obstarávateľ konštatuje, že na otázky položené vo formulári odpovedalo 7 záujemcov.

Verejný obstarávateľ v rámci druhého kola PTK poskytol 2 vysvetlenia, ktoré sú k dispozícii na tejto webovej adrese:

[https://josephine.proebiz.com/sk/tender/29581/document/list](https://josephine.proebiz.com/sk/promoter/tender/29581/document/list)

Verejný obstarávateľ v rámci tohto zápisu nebude zverejňovať predložené odpovede záujemcov ani v ich anonymizovanej podobe, nakoľko väčšina odpovedí obsahovala informácie o podnikaní záujemcov, ktorých uverejnení by mohlo dôjsť k narušeniu anonymity týchto PTK.

1. **Vyhodnotenie odpovedí účastníkov PTK na otázky položené verejným obstarávateľom v druhom kole PTK:**

Položená otázka č. 1

*„Poskytuje Vaša spoločnosť / poskytovala Vaša spoločnosť v minulosti IT riešenie/riešenia iným zákazníkom ako OLO, a.s. ktorých predmetom bola digitalizácia plánovania zvozu odpadov a elektronického potvrdzovania výsypov zberných nádob na odpad?“*

Záver verejného obstarávateľa:

Všetkých 7 subjektov odpovedalo na túto odpoveď „Áno“. Verejný obstarávateľ vyhodnotil túto skutočnosť v rámci záveru k otázke č. 2.

Položená otázka č. 2

*„Ak je odpoveď na predchádzajúcu otázku "ÁNO", vie Vaša spoločnosť deklarovať koľko výsypov zberných nádob je realizovaných s využitím Vášho riešenia používaného inými zákazníkmi (samostatne pre každého zákazníka, ktorý využíva Vaše riešenia), aký je v rámci tohto riešenia počet evidovaných zberných nádob a aký je počet evidovaných odberných miest? Vie Vaša spoločnosť takýto údaj písomne a jednoznačne preukázať? Akým dokumentom alebo iným objektívnym spôsobom viete preukázať takýto počet výsypov? Za aký časový úsek viete takýto údaj preukázať (týždenne, mesačne atď.)?“*

Záver verejného obstarávateľa:

Všetci záujemcovia, ktorý odpovedali na túto otázku deklarujú, že sú schopný deklarovať, koľko výsypov zberných nádob je realizovaných s využitím ich riešenia, aký je v tomto riešení počet evidovaných zberných nádob aj odberných miest. Zároveň všetci uviedli, že je možné preukázať takúto skutočnosť okrem iného exportom dát zo samotného softvéru.

Verejný obstarávateľ má na základe odpovedí v zmysle vyššie uvedeného za to, že preukázanie takéhoto údaju je možné požadovať v rámci vyhláseného VO za predpokladu súladu so zákonom o VO.

Položená otázka č. 3

*„V prípade ak Vaša spoločnosť takéto riešenie poskytuje / poskytovala a nie je možné preukázať údaje podľa predchádzajúcej otázky, existuje iný údaj, ktorý vie Vaša spoločnosť jednoznačne a písomne preukázať a ktorým by bolo možné našej spoločnosti priblížiť aký objem služieb je  zabezpečených s využitím Vašich riešení v odpadovom hospodárstve?“*

Záver verejného obstarávateľa:

Nakoľko odpovede na otázku č. 2 boli kladné, k tejto odpovedi neboli predložené relevantné odpovede.

1. **Určenie predpokladanej hodnoty zákazky:**

Verejný obstarávateľ v rámci tretieho kola PTK vyzval všetkých 10 záujemcov, ktorý sa prihlásili do týchto PTK v rámci prvého kola PTK, na predloženie indikatívnych ponúk za účelom určenia predpokladanej hodnoty zákazky.

Verejný obstarávateľ konštatuje, že mu bol predložený dostatočný počet ponúk, ktoré po obsahovej aj formálnej stránke spĺňajú požiadavky verejného obstarávateľa a na základe týchto ponúk verejný obstarávateľ určil predpokladanú hodnotu zákazky v súlade s § 6 zákona o VO.

Verejný obstarávateľ za účelom zachovania spravodlivej hospodárskej súťaže nebude zverejňovať konkrétne sumy predložených ponúk.

**Zoznam zainteresovaných osôb a doložka ku konfliktu záujmov podľa § 23 zákona o verejnom obstarávaní**

* Verejný obstarávateľ skúmal potenciálny konflikt záujmov zainteresovaných osôb v procese týchto prípravných trhových konzultácií
* Žiadna zo zainteresovaných osôb neoznámila verejnému obstarávateľovi akýkoľvek konflikt záujmov počas verejného obstarávania vo vzťahu k hospodárskym subjektom/záujemcovi/uchádzačovi.
* Verejný obstarávateľ konštatuje, že zainteresované osoby v procese zadávania predmetnej zákazky neboli a nie sú v konflikte záujmov vo vzťahu k úspešnému uchádzačovi.

 **Zainteresované osoby:**

 **Za vecnú stránku:**

Ing. Marek Fedorco    podpis:

Ing. Jana Kolarovská podpis:

Ing. Marek Horváth podpis:

**Za procesnú stránku:**

Mgr. Adam Kašák podpis:

**Za právnu stránku:**

Mgr. Tímea Richterová podpis: